Foto: Guliver Image/Getty Images

"SAMO se čekalo da nastavi s lošijim utakmicama i već je bila spremna priča 'Ah, Dario je udario u rookie zid', ali kako vidimo, to se nije dogodilo", likuje njegov trener Brett Brown nakon što je 22-godišnji novajlija Šarić i protiv Charlottea nastavio sjajne igre u debitantskoj NBA sezoni za Philadelphia Sixerse.

U gostujućoj pobjedi (105:99) ušao je s klupe i bio najbolji kod pobjednika s 18 koševa uz 11 skokova. Šariću je to peti double-double učinak i ovim je, kao svim dosadašnjim s takvim brojkama, podigao letvicu.

18 PTS / 11 REBS / 3 AST



The Homie @dariosaric ballin' pic.twitter.com/imKjYcdQDM — Philadelphia 76ers (@Sixers) 14. veljače 2017.

Po broju nastupa s double-double učinkom drugi je najbolji novajlija lige iza suigrača Embiida. Ali Šarić ga je u zadnje vrijeme nadmašio; u posljednjih pet mečeva najbolji je strijelac Sixersa s 18,8 koševa po susretu, a u zadnje četiri utakmice bio je najbolji strijelac momčadi. Zbog svega toga u konkurenciji je za igrača tjedna Istočne konferencije.

Tekst se nastavlja ispod oglasa